stanford-oval/wikipedia huggingface dataset:
אטיין דמרטו
חייו

דמרטו נולד בבוצ'רוויל, קוויבק, והיה חבר מועדון האתלטיקה במונטריאול, והיה אחד המתמודדים המובילים בזריקת משקולות במשקל של 25.4 קילוגרם (56 ליברות), שכיום כבר אינה ספורט אולימפי. ב-1902 הוא הביס את ג'ון פלנגן, שובר שיא העולם, וזכה באליפות הAAU האמריקאית.
כדי להתחרות באולימפיאדה, דמרטו, שהיה שוטר במשטרת מונטריאול, נאלץ לבקש אישור היעדרות מעבודה על מנת שיוכל לטוס לסנט לואיס, אך הממונה עליו סירב לאשר לו. למרות זאת הוא החליט לטוס, דבר שגרם לפיטוריו. באולימפיאדה זריקתו הראשונה הייתה למרחק של 10.46 מטרים (34 רגל ו-4 אינצ'ים), רגל יותר מפלנגן שזרק (רק) 10.16 מטר.
דמרטו זכה לקבלת פנים של גיבור כשחזר למונטריאול כמנצח, והוחזר לתפקידו כשוטר. שנה לאחר מכן הוא מת, ככל הנראה כתוצאה מטיפואיד.
מחוז עירוני (district), פארק וזירת ספורט במונטריאול נקראו על שמו. מרכז אטיין דמרטו שימש למשחקי כדורסל באולימפיאדת מונטריאול (1976). המחוז העירוני דה-אטיין דמרטו הוא חלק מרובע הרוזמונט-לה פטיט-פטרי (אנ').
יש הטוענים כי ניצחונו של דמרטו הוא האליפות האולימפית הראשונה בה ניצח קנדי. אולם האלוף ג'ורג' אורטון מאולימפיאדת פריז (1900), שאמנם רץ עבור אוניברסיטה אמריקאית, היה גם הוא קנדי.
הערות שוליים

1 2 3 4 5 6  Sanfaçon, Gaétan (2000). "DESMARTEAU, ÉTIENNE". Dictionary of Canadian Biography Online. University of Toronto/Université Laval. נבדק ב-17 באוגוסט 2012. {{cite web}}:  (עזרה)
1 2 3  Leyshon, Glynn (1994). "Étienne Desmarteau. Canada's First Olympic Gold Medallist" (PDF). Journal of Olympic History. 2 (1): 21–25. אורכב מ-המקור (PDF) ב-2012-06-14. נבדק ב-2016-01-26.
טקסט (סרט)

| --- | --- |

טקסט (סרט)
 בימוי:  קלים שיפנקו
 הופק בידי:  אדוארד אילויאן דניס ז'אלינסקי ויטאלי שליאפו
 תסריט:  דמיטרי גלוכובסקי
 שחקנים ראשיים:  אלכסנדר פטרוב
 מוזיקה:  דמיטרי נוסקוב
 צילום:  אנדריי איוואנוב
 מדינה:  רוסיה רוסיה
 חברת הפקה:  Start.ru
 חברה מפיצה:  סנטרל פרטנרשיפ
 שיטת הפצה:  ישירות לווידיאו 
 הקרנת בכורה:  24 באוקטובר 2019
 משך הקרנה:  132 דק' 
 שפת הסרט:  רוסית
 סוגה:  סרט דרמה, סרט מתח 
 מקום התרחשות:  מוסקבה 
 פרסים:  פרס נשר הזהב
 דף הסרט ב־IMDb
 
טקסט (ברוסית: Текст) הוא סרט דרמה ומותחן רוסי בבימויו של קלים שיפנקו ובכיכובו של אלכסנדר פטרוב. הסרט מהווה עיבוד לרומן באותו שם מאת דמיטרי גלוכובסקי שגם כתב את התסריט לסרט.
בטקס פרסי נשר הזהב הרוסי ה-18, שנערך בינואר 2020, הסרט זכה בפרס נשר הזהב בקטגוריית הסרט העלילתי הטוב ביותר, בנוסף זכה גם בפרסים בקטגוריות השחקן הטוב ביותר לאלכסנדר פטרוב ושחקן המשנה הטוב ביותר לאיוואן יאנקובסקי. בנוסף זכה גם בקטגוריית העריכה הטובה ביותר. במאי 2020 זכה הסרט בפרס התאחדות מפיקי הקולנוע והטלוויזיה בקטגוריית הסרט העלילתי הטוב ביותר.
גרסה מורחבת כמיני-סדרה בת 5 פרקים בשם "טקסט: המציאות", עלתה בשירות הסטרימינג Start.ru ב-3 ביולי 2020.
תקציר עלילת הסרט

הסרט מספר כיצד איליה גוריונוב בן ה-27, מוצא את עצמו מאחורי סורג ובריח בהאשמת שווא על גידול לא חוקי של סמים. ברגע שהוא משתחרר הוא מבין שהוא כבר לא יכול לחזור לחייו הקודמים ומחליט לנקום בקצין המשטרה פיוטר חאזין, שבגללו הוא סיים בכלא. כתוצאה מפגישתם איליה הורג את חאזין, מקבל את הסמארטפון שלו ומתחיל לחיות את חיי הבחור, שולח הודעות טקסט לעמיתיו, הבוסים, ההורים והבחורה שלו.
שחקנים ודמויות

אלכסנדר פטרוב – איליה גוריונוב
כריסטינה אסמוס – נינה
איוואן יאנקובסקי – פיוטר חאזין
סופיה אוזרובה – ורה
מקסים וינוגרדוב – סרגיי
הערות שוליים

↑  קדימון הסרט באתר יוטיוב (ברוסית)
↑  ИВАН ЯНКОВСКИЙ СЫГРАЕТ В ЭКРАНИЗАЦИИ «ТЕКСТА» ГЛУХОВСКОГО
↑  Режиссер картины «Салют-7» снимет фильм «Текст» по роману Глуховского
↑  טריילר הסדרה
↑  Текст, 2019
↑  АЛЕКСАНДР ПЕТРОВ ПОЛУЧИЛ ГЛАВНУЮ РОЛЬ В ЭКРАНИЗАЦИИ «ТЕКСТА» ДМИТРИЯ ГЛУХОВСКОГО
↑  Александр Петров сыграет в экранизации романа «Текст»
| פרס נשר הזהב הרוסי לסרט הטוב ביותר |
| --- | --- | --- |
| 2003—2010 | קוקושקה (2003) • השיבה (2004) • 72 מטרים (2005) • הפלוגה התשיעית (2006) • האי (2007) • 12 (2008) • שדה פראי (2009) • המגונדרים (2010) |  |
| 2011—2020 | איך סיימתי את הקיץ (2011) • ילנה (2012) • הטיגר הלבן (2013) • אגדה מספר 17 (2014) • מכת שמש (2015) • אודות האהבה (2016) • גן עדן (2017) • סאליוט 7 (2018) • המלחמה של אנה (2019) • טקסט (2020) |  |
| 2021— | יומן המצור (2021) • מחליקיים של כסף (2022) • אדמונית (2023) |  |
ערך זה הוא קצרמרבנושא קולנוע. אתם מוזמנים לתרום לוויקיפדיה ו.
NMHL

| --- | --- |

 שם מלא:  ליגת ההוקי הצעירה הלאומית
 כינוי:  MHL-B
 תחום:  הוקי קרח
 ארגון:  פדרציית ההוקי הרוסית
 מדינות:  רוסיה רוסיה (14) קזחסטן קזחסטן (2)
 קבוצות:  17
 תקופת הפעילות:  2011–הווה (כ־14 שנים)
 מפעל גבוה:  MHL 
 מפעל מקביל:  VHL
 http://nmhl.fhr.ru
 
גביע האזורים, שהוענק לזוכת הפלייאוף בשנים 2011—2019
NMHL (ליגת ההוקי לצעירים הלאומית, לשעבר דיוויזיה B של ליגת ההוקי לצעירים) (ברוסית: Национальная молодежная хоккейная лига, בראשי תיבות НМХЛ) היא ליגת המשנה של ליגת ההוקי לצעירים של KHL.
הליגה הוקמה ב-2011 ועונת הבכורה הייתה עונת 2011/12. עד מאי 2016 נוהלה הליגה על ידי הנהלת ליגת ההוקי הצעירה, באותה שנה הועברה אחריות הניהול לידי פדרציית ההוקי הרוסית. עד 2016, 2 הקבוצות הטובות ביותר בליגה היו מעפילות לליגת MHL, בעוד 2 קבוצות הפחות טובות בסוף העונה נושרות לליגת ההוקי לצעירים הלאומית.
גביע הטורניר הוא גביע האזורים שמוענק לאלופת הפלייאוף של הליגה.
מבנה הליגה

בשלב הראשון הליגה מפוצלת ל"כנס מערב" ו"כנס מזרח" והקבוצות משחקות ביניהן במשך ארבעה מחזורים. שמונה הקבוצות הטובות ביותר מעפילות לשלב הפלייאוף.
סדרת הפלייאוף מהווה לטורניר הזכייה בגביע האזורים (שמוענק למנצחת הפלייאוף) ונערכת עד שלושה ניצחונות כשכמות המשחקים המרבית היא 5.
קבוצות הליגה

| קבוצה>  כנס מערב | עיר>  כנס מערב | היכל (תכולה)>  כנס מערב | הקמה>  כנס מערב | בליגה מאז>  כנס מערב | קבוצות שותפות>  כנס מערב |  כנס מערב |  כנס מערב |
| --- | --- | --- | --- | --- | --- | --- | --- |

| דינמו-יוניור | סנקט פטרבורג | היכל הקרח "יובילייני" (1,700) | 2012 | 2019 | 2 |  |  |
| בלגורוד | בלגורוד | היכל הקרח "הקרח הכתום" (1,200) | 1994 | 2012 | 7 |  |  |
| בריאנסק | בריאנסק | היכל הקרח וולודאר (1,000) | 1963 | 2014 |  |  |  |
| דיזליסט פנזה | פנזה | דיזל ארנה (5,500) | 2011 | 2011 | דיזל פנזה (VHL) |  |  |
| ליפצק  | ליפצק | קומפלקס הספורט זביוזדני (2,000) | 1979 | 2013 |  |  |  |
| לוקו-יוניור | ירוסלבל | היכל טורפדו (789) | 2013 | 2013 | לוקומוטיב ירוסלבל (KHL) לוקו (MHL) |  |  |
| פוליוט ריבינסק | ריבינסק | היכל הספורט פוליוט (1,500) | 2017 | 2017 |  |  |  |
| רוסוש | רוסוש | היכל הקרח רוסוש (613) | 2012 | 2012 | בוראן (VHL) |  |  |
| זאבי הצפון | סברסקאיה | היכל הקרח (450) | 2016 | 2016 |  |  |  |
| סק"א-וריאגי | כפר מורוזוב | היכל הקרח "חורס" (760) | 2014 | 2014 | סק"א (KHL)  סק"א-נייבה (VHL)  סק"א-1946 (MHL) סק"א אריות הכסף (MHL) |  |  |
| טברצ'יקי | טבר | היכל הקרח יובילייני (2,000) | 2012 | 2012 | THC‏ (VHL) |  |  |
 כנס מזרח

| באטיר  | נפטקאמסק | היכל הקרח נפטקאמסק (2,000) | 2011 | 2011 | טורוס (VHL)  טולפאר (MHL) |  |  |
| שונרי קרסנויארסק | קרסנויארסק | ארנה סבר (2,539) | 2011 | 2011 | סוקול קרסנויארסק (VHL) ביריוסה (WHL) |  |  |
| מונאישי | פבלודאר | היכל הקרח אסטנה (2,800) | 2017 | 2017 | אירטיש (אליפות קזחסטן) |  |  |
| פרוגרס גלאזוב | גלאזוב | גלאזוב ארנה (3,300) | 1954 | 2011 | איז'סטאל (VHL) |  |  |
| אורל הדרומית מטאלורג | אורסק | היכל הקרח יובילייני (4,500) | 1956 | 2011 | אורל הדרומית (VHL) |  |  |
הסופר קאפ

הסופר קאפ (Суперкубок) היה פרס שהוענק למנצחת המשחק בין מחזיקת גביע חרלמוב (אלופת MHL) ומחזיקת גביע האזורים (אלופת MHL-B). המשחק הראשון אי פעם (ובינתיים, היחיד) התקיים ב-30 באפריל 2016 בעיר אוצ'אלי.
| תאריך | מקום | קבוצה ראשונה | תוצאה | קבוצה שנייה |
| --- | --- | --- | --- | --- |
| ‏30 באפריל 2016 | היכל הקרח גורניאק אוצ'אלי | גורניאק אוצ'אלי (ליגת MHL-B) | 1-5 | ‏לוקו ירוסלבל  (ליגת MHL) |
אלופות הליגה

פרק זה טעון עדכון. אנא תרמו לוויקיפדיה . ייתכן שתמצאו פירוט בדף השיחה.
הערות שוליים

↑  Press service of the Minor Hockey League. Кубок Регионов в офисе МХЛ. Minor Hockey League website.
↑  Press service of the Minor Hockey League (26 באפריל 2016). Суперкубок МХЛ завершит молодежный хоккейный сезон (ברוסית). Minor Hockey League website. {{cite web}}:  (עזרה)
↑  Press service of the Minor Hockey League (30 באפריל 2016). «Локо» - обладатель первого в истории Суперкубка МХЛ. Minor Hockey League website. נבדק ב-1 בנובמבר 2017. {{cite web}}:  (עזרה)
↑  Плей-офф Первенства НМХЛ отменен
↑  בעקבות מגפת הקורונה ברוסיה בוטלו משחקי הפלייאוף.
| רוסיה הוקי קרח ברוסיה |
| --- | --- | --- |
| ניהול ותשתיות | פדרציית ההוקי הרוסית • קבוצות • ליגת ההוקי המקצוענית (ארגון עבר) |  |
| ליגות | אליפות הוקי קרח גברים • אליפות הוקי קרח נשים וליגת הנשים • ליגת ההוקי הקונטיננטלית • ליגת המשנה • אליפות ליגת ההוקי הבכירה • ליגת הצעירים • ליגת הצעירים הלאומית • ליגת ההוקי הלילית |  |
| גביעים | גביע גגארין • גביע פטרוב • גביע הפדרציה • גביע חרלמוב |  |
| נבחרות | הנבחרת הלאומית • הנבחרת הצעירה • נבחרת ברית המועצות בהוקי קרח |  |
| תחרויות עבר | האליפות הסובייטית • הגביע הסובייטי • ליגת ההוקי הרוסית • ליגת ההוקי הבינלאומית |  |
תלם (חברה)

| --- | --- |
סמליל חברת תלם
סמליל חברת תלם
 נתונים כלליים
 מייסדים:  יהודה מורגנשטרן
 תקופת הפעילות:  2012–הווה (כ־13 שנים)
 משרד ראשי:  בית שמש
 מנכ"ל:  זאב סקלר
  
 https://www.telemisrael.co.il/
חברת תלם אסטרטגיה שילוב ופרויקטים בע"מ היא חברת ייעוץ וניהול פרויקטים המתמחה בתכנון ובניהול פרויקטים אסטרטגיים בחברה החרדית, בדגש על תחומי הכלכלה והחברה. הוקמה בשנת 2012 על ידי יהודה מורגנשטרן ונכון ל-2025 מנוהלת על ידי זאב סקלר.
החברה מייעצת לפרויקטים שבהם נדרשת התאמה לחברה החרדית. עובדי החברה הם בוגרי החינוך החרדי, המחזיקים הן בהשכלה תורנית והן בהשכלה אקדמית וכך מוכשרים לגשר על פערים בין החברה החרדית לחברה הכללית.
הקמה והתפתחות

החברה הוקמה בשנת 2012 על ידי יהודה מורגנשטרן, במטרה לקדם שילוב של הציבור החרדי בתעסוקה. הלקוח הראשון היה חברת קוקה-קולה, עבורה ביצעה תלם פרויקט הכשרת עובדים חרדים. בשנת 2018 רכש זאב סקלר מחצית מבעלות החברה ומונה למנהל-שותף. באותה תקופה בוצע ארגון מחדש של החברה, שכלל הרחבת העיסוק לכל הנוגע לקידום מוביליות כלכלית-חברתית בחברה החרדית. כחלק מכך, תלם פתחה מחלקת תכנון ואסטרטגיה ופיתחה מודלים לשילוב מקצועי ותרבותי של החברה החרדית בכל תחומי החיים בישראל. אחד הלקוחות הראשונים של מחלקה זו היה השירות הלאומי, עבור המתנדבים החרדים. חברת תלם ליוותה את פיתוח תוכנית ההכשרה, שנועדה לענות על הצרכים הביטחוניים של הגופים שבהם משרתים המתנדבים, תוך הקפדה שתפקידיהם יקנה להם יתרון בשוק העבודה, עם סיום השירות.
בשנת 2020 החברה זכתה במכרז לתכנון מדיניות עבור משרדי ממשלה והיא נמנית עם רשימה מצומצמת של חברות ייעוץ המאושרות למטרה זו.
בשנת 2023, בעקבות מינויו של יהודה מורגנשטרן למנכ"ל משרד הבינוי והשיכון, הוא נדרש לוותר על שותפותו בניהול. מאז החברה מנוהלת בלעדית על ידי זאב סקלר.
תחומי פעילות

חברת תלם עוסקת במיזמים לקידום מוביליות חברתית-כלכלית בחברה החרדית. והיא מספקת כיום שירותים למגוון גופים ציבוריים וממשלתיים העוסקים בחברה החרדית. בין לקוחותיה: משרד האוצר, משרד ראש הממשלה (המועצה הלאומית לכלכלה והרשות לפיתוח כלכלי וחברתי), המשרד לביטחון לאומי, משרד החינוך, משרד הרווחה, המשרד לשוויון חברתי, משרד ירושלים ומסורת ישראל (תוכנית לביא) ועיריית בני ברק. בנוסף, החברה פועלת בשיתוף פעולה עם מוסדות אקדמיים כגון הטכניון והאוניברסיטה הפתוחה, קרנות פילנתרופיות שונות, ארגון הג'וינט והחברה למתנ"סים.
לחברה שתי מחלקות:
מחלקת תכנון ואסטרטגיה – יוזמת פרויקטים, עורכת מחקרים, מגבשת אסטרטגיות והמלצות מדיניות, מפתחת תוכניות עבודה, ומנסחת ניירות עמדה ודפי מדיניות עבור גופים ממשלתיים.
המחלקה הביצועית – מיישמת ומטמיעה תוכניות ופרויקטים בתחומי התעסוקה וההשכלה, בהתאמה לצרכים הייחודיים של החברה החרדית.
תחומי פעילות > יוזמות ופרויקטים מרכזיים

תכנון מדיניות ותוכניות עבודה למשרדי ממשלה – כתיבת תוכניות מדיניות ותוכניות עבודה עבור משרדי ממשלה, תוך התמקדות בהיכרות מעמיקה עם החברה החרדית.
מיומנויות רכות – הכשרה במתמטיקה, באנגלית ומיומנויות רכות, במטרה להקנות לבני ובנות המגזר החרדי כלים להשתלבות בשוק העבודה המודרני. אחד מפרויקטי הדגל שלה הוא שיתוף פעולה עם רשת נצח להקמת אתר הלימודים המקוון "אשכולות", המציע קורסי לימוד מותאמים לציבור החרדי. בשנת 2022 כלל אתר אשכולות 10 קורסים ומספר הלומדים עבר את ה-18,000.. בנוסף, תלם משתפת פעולה עם חברת "טארגט", המתמחה בפדגוגיה בחברה החרדית, ומכשירה אלפי לומדים למבחני אמיר"ם, מימ"ד ומיצ"ב.
תעסוקת חרדים – שילוב חרדים במוסדות אקדמיים, כמו הטכניון והאוניברסיטה הפתוחה, במטרה לקדם תעסוקה ואיכותית. החברה מתמחה במיקור חוץ לניהול מחלקות המיועדות לחרדים במוסדות השכלה גבוהה, וכוללת תהליכים של גיבוש אסטרטגיה, תכנון תקציבי וליווי קהילתי של הסטודנטים החרדים במוסדות אקדמיים.
שירות לאומי – הובלת השירות האזרחי-לאומי למגזר החרדי, שיהיה מוטה תעסוקה, מתוך מטרה להקל על השתלבות המתנדבים במעגל התעסוקה, לאחר שחרורם.
ראו גם

אשכולות (מרחב ידע מקוון)
קישורים חיצונים

אתר האינטרנט הרשמי של תלם
פיתחנו פדגוגיה חדשה, הכול היה חייב להיות הכי דוסי שיש – 40 תחת 40, על מנכ"ל תלם זאב סקלר, אתר גלובס.
קישורים חיצונים > ראיונות

ריאיון עם מנכ"ל תלם על הדרך לתקשר בין עולם האקדמיה למגזר החרדי - ביוטיוב.
מנכ"ל תלם בראיון על אינטרנט וחרדים - נקסט ערוץ 12.
מנכ"ל תלם על תעסוקת חרדים - ראיון בערוץ 13.
מנכ"ל תלם בריאיון על חרדים וחילונים - פודקאסט "השביל הזה מתחיל כאן".
הערות שוליים

↑  אודות, באתר החברה
↑  צוות החברה, באתר החברה
↑  אמיתי גזית, חסיד גור שמדבר חילונית שוטפת: מי האיש שעשוי לקבל את השאלטר על שוק הנדל"ן הישראלי?, באתר כלכליסט, 15 בינואר 2025
↑  אתר מפתח התקציב
↑  תכנון מדיניות – משרדי ממשלה ויחידות הסמך – אתר תלם
↑  מתוך אתר אשכולות
↑  בית הספר הוירטואלי החרדי - רשת נצח, באתר רשת נצח, ‏4 בפברואר 2021
↑  כל מה שרציתם לדעת על המכינה החרדית של הטכניון, ביום הפתוח - אתר ביזנעס
↑  מה הופך את האוניברסיטה הפתוחה למתאימה במיוחד עבור החברה החרדית? - אתר האוניברסיטה הפתוחה
↑  האוניברסיטה הפתוחה: פי שלושה סטודנטים חרדים משאר האוניברסיטאות - אתר ערוץ 7
↑  זינוק של 12% בסטודנטים החרדים: "רובם הגדול פונה למקצועות ההייטק" - אתר ערוץ 14
↑  הנתונים מלמדים: החרדים נוהרים לאקדמיה, באתר ערוץ 7, 27 באוגוסט 2023
↑  אלחנן מזוז, זינוק של 12% בסטודנטים החרדים: "רובם הגדול פונה למקצועות ההייטק", באתר עכשיו 14, 25 באוקטובר 2022
↑  כיכר בשיתוף שרות אזרחי, ‏60 בני שירות החלו את ההכשרה בתכנית הדגל "מעלות 5", באתר כיכר השבת, 28 בדצמבר 2023  פרסומי
דוכן של חברת תלם עבור האוניברסיטה הפתוחה, ביריד תעסוקה והשכלה לחברה החרדית (2023)
סטאברוס אנתוני

סטאברוס ס. אנתוני (באנגלית: Stavros S. Anthony; נולד ב-13 בינואר 1957) הוא פוליטיקאי אמריקאי ושוטר בדימוס, המכהן כסגן מושל נבדה ה-37 מאז 2023. אנתוני ניצח בבחירות לסגן מושל נבדה ב-2022, כאשר גבר על סגנית המושל המכהנת ליסה קאנו ברקהד. כחבר המפלגה הרפובליקנית, הוא כיהן כחבר מועצת העיר לאס וגאס מ-2009 ועד דצמבר 2022.
ביוגרפיה

סטאברוס אנתוני נולד ב-13 בינואר 1957. הוא אמריקאי ממוצא יווני, והוריו היגרו לארצות הברית מקפריסין בשנות ה-50 של המאה ה-20. בשנת 1980 השלים לימודי תואר ראשון בקרימינולוגיה באוניברסיטת המדינה של ויין, וב-1987 השלים לימודי תואר שני במדע המדינה באוניברסיטת נבדה בלאס וגאס. בשנת 1999 השלים דוקטורט בסוציולוגיה באותה האוניברסיטה. במקביל ללימודיו הגבוהים למד באוניברסיטת לואיוויל והשתתף באקדמיה הלאומית של ה-FBI בקוואנטיקו שווירג'יניה.
ב-1980 הצטרף אל המשטרה המטרופולינית של לאס וגאס, ועד פרישתו ב-2009 כיהן גם במספר תפקידי ניהול בכירים במשטרה.
בבחירות 2018 התמודד לבית הנבחרים של ארצות הברית במחוז הקונגרס הרביעי של נבדה, אך פרש בשלב הבחירות המקדימות.
אנתוני מונה לראש העיר הזמני של לאס וגאס על ידי ראשת העיר קרולין גודמן, ושימש בתפקיד זה מיולי 2011 עד אפריל 2015, ומונה מחדש ב-8 ביוני 2020. בשנת 2015 התמודד ללא הצלחה בבחירות לראשות העיר לאס וגאס.
אנתוני הוא ממוצא יווני וגדל על ברכי הנצרות יוונית-אורתודוקסית. הוא שימש בעבר כחבר וכיושב ראש מועצת המנהלים של כנסיית סנט ג'ון היוונית-אורתודוקסית בלאס וגאס. הוא נשוי מזה 41 שנים, ואב לשתי בנות, שתיהן בוגרות אוניברסיטת נבדה ברינו.
הערות שוליים

↑  Stavros Anthony wins Nevada lieutenant governor's race defeating Cano Burkhead, באתר NEWS4‏, 12 בנובמבר 2022 (באנגלית)
↑  "Nevada Lieutenant Governor Stavros Anthony". State of Nevada Website (באנגלית). נבדק ב-2025-02-14.
↑  Republican Stavros Anthony drops out of race for Kihuen's House seat; Cresent Hardy says he'll decide soon whether to jump in, באתר The Nevada Independent‏, 15 בינואר 2018 (באנגלית)
איימי פרדי

אמליה "איימי" פרדי (באנגלית: Amelia "Amy" Purdy; נולדה ב-7 בנובמבר 1979) היא שחקנית אמריקאית, דוגמנית, גולשת סנואובורד ברמה עולמית וזוכת מדליית ארד במשחקים הפאראלימפיים בסוצ'י בשנת 2014 ומדליית כסף במשחקים הפאראלימפיים פיונגצ'אנג בשנת 2018, מייסדת עמותת Adaptive Action Sports המסייעת לנכים בספורט, מעצבת בגדים וסופרת.
חיים וקריירה

פרדי נולדה וגדלה בלאס וגאס, נבדה, לאחר לימודי התיכון היא עברה לגור בהרים כדי לגלוש בסנואובורד. כשהייתה בת 19 חלתה פרדי בדלקת קרום המוח, ובתוך פחות מ-24 שעות המחלה השפיעה על מערכת הדם שלה וגרמה לאלח דם ולכשל איברים. הרופאים נאלצו לקטוע את שתי רגליה מתחת לברך, והיא איבדה גם את שתי הכליות והטחול. הרופאים נתנו לפרדי רק 2% סיכוי לשרוד, אך לאחר שלושה שבועות ללא הכרה היא התעוררה, החלימה ממחלתה וקיבלה רגליים תותבות. שנתיים לאחר מכן, היא קיבלה תרומת כליה מאביה.
שבעה חודשים אחרי שקיבלה את רגליה התותבות החלה פרדי לגלוש בסנואובורד, ובתוך מספר חודשים הגיעה למקום השלישי בתחרות סנואובורד בממות' מאונטין(אנ'), קליפורניה. לאחר מכן קיבלה פרדי מענק מקרן CAF, ארגון ללא כוונת רווח המסייע לאתלטים בעלי מוגבלויות והתמודדה במספר תחרויות גלישה בארצות הברית. בשנת 2003 עברה פרדי לסן דייגו ושימשה כדוברת קרן CAF, ובמקביל עסקה בטיפול בעיסוי. בפברואר 2003 שיחקה בקליפ של מדונה.
בחודש מאי 2011 נאמה פרדי בועידת TED באורנג', קליפורניה. בנאומה, שכותרתו "חיים מעבר לגבולות" סיפרה פרדי על תקופת מחלתה, על המשבר שחוותה בעקבות המחלה ועל חזרתה לחיים רגילים, ודיברה על היכולת של כל אדם להתגבר על מגבלותיו. בין היתר אמרה: "במקום להסתכל על האתגרים והמגבלות שלנו כעל משהו שלילי או רע, אנחנו יכולים להתחיל להסתכל עליהם כמו ברכות, מתנות מפוארות שניתן להשתמש בהם כדי להצית את הדמיון שלנו ולעזור לנו ללכת רחוק יותר מאשר אי פעם ידענו שאנחנו יכולים ללכת."
בשנת 2014 השתתפה פרדי בתוכנית המציאות האמריקאית "רוקדים עם כוכבים" בעונה ה-18 והגיעה לגמר במקום השני.
הערות שוליים

| --- | --- |
בקרת זהויות :  PLWABN: 9810560516305606  LCCN: no2015028082  NLK: KAC201709248  VIAF: 182146937743513830690   WorldCat (עם VIAF): 182146937743513830690
אסף מרוז

| --- | --- |

מרוז בהופעה בעמק יזרעאל 2021
 לידה:  1 באוגוסט 1964 (בן 60) ירושלים 
 מוקד פעילות:  ישראל 
 כלי נגינה:  מערכת תופים 
 
אסף (בובי) מרוז (נולד ב-1 באוגוסט 1964) הוא מוזיקאי, מתופף, אשר תופף בלהקות אבטיפוס, קילר הלוהטת ואיפה הילד?.
ביוגרפיה

מרוז נולד בירושלים ועבר עם משפחתו לחיפה לאחר ארבע שנים.
בגיל 13 החל ללמוד תופים בקונסרבטוריון "אנזאגי" בחיפה. בתקופת הצבא המשיך את לימודי התופים אצל דייוויד ריץ' בתל אביב.
בשנת 1988 עבר לגור במיאמי, שבארצות הברית, כשנה וניגן בהרכב רוק מקומי.
הרכבים > קילר הלוהטת

בשנת 1980 שימש מתופף של הלהקה קילר הלוהטת.
ב-1985 הוציא יחד עם הלהקה את האלבום "דופקים את הלבנים".
הרכבים > אבטיפוס

הלהקה הוקמה בקריות באמצע שנות השמונים ועברה גלגולי הרכב שונים. בגלגולה הראשון בשנת 1985, היה שמה של הלהקה "אב-טיפוס" (בשתי מילים), וחבריה היו אריק שחר, אייל שכטר, אסף מרוז, אמיר בן-דוד, טל יניב וגיא דובדבני. הלהקה הוציאה בשנת 1986 שיר לרדיו בשם "אין לאן לברוח", אשר לא זכה להצלחה.
הרכבים > מקהלת השירות הבולאי

בשנת 1987 עבר לתל אביב.
ב-1988 היה שותף בהרכב בשם "מקהלת השירות הבולאי" יחד עם אילן לוקאץ' והגיטריסט אופיר לוקיי.
הרכבים > איפה הילד?

בשנת 1990 הצטרף ללהקת איפה הילד? יחד עם אסף שריג, חמי רודנר ואופיר בר עמי. הלהקה התפרקה רשמית בשנת 1999. מופע איחוד נערך בשנת 2001, ניסיון איחוד נוסף נעשה ב־2008 ומאז שנת 2009 מופיע אסף מרוז עם הלהקה ברחבי הארץ.
חיים אישיים

מרוז גר בהרצליה עם בת זוגו ולו שני ילדים.
דיסקוגרפיה > עם איפה ילד

זמן סוכר (1993)
שדים (1994)
מסעותי עם עצמי (1995)
איפה הילד? (1996)
בני המאה ה-20 (2012)
מתוק בחשיכה (2017)
מישהו שומע אותי (1998) - אלבום אוסף
דיסקוגרפיה > אלבומים נוספים

אדום (1995) איגי וקסמן
מים (2002) אודי טופלברג
הערות שוליים

↑  גדי שמעוני, כלב השמירה מנגן ושר, חדשות, 1 בנובמבר 1990
↑  איפה הילד - אסף מרוז בהקדשה לחבורת מדרגות בית רוטשילד, נבדק ב-2021-10-23
| --- | --- |
בקרת זהויות :  NLI: 987007501060105171  MusicBrainz: 5251e180-e8ec-43d2-a259-72345776339b  VIAF: 308279255   WorldCat (עם VIAF): 308279255
Animals (שיר של מרטין גריקס)

Animals (בעברית: חיות) הוא סינגל של המפיק המוזיקלי ההולנדי מרטין גריקס. השיר יצא לאור ב-17 ביוני 2013. בנוסף, הוא נכלל במיני-אלבום הראשון של גריקס, Gold Skies, שיצא כשנה לאחר מכן.
השיר הגיע למקום הראשון במצעד הסינגלים הבריטי, וה-21 במצעד הבילבורד הוט 100.
רקע וכתיבה

השיר נכתב והופק על ידי מרטין גריקס. בארצות הברית הפך השיר לראשון של גריקס אשר קיבל את תואר הפלטינה הכפולה עבור מכירות של 2 מיליון עותקים. בבריטניה הפך לראשון של גריקס אשר קיבל את תואר הפלטינה עבור מכירות של 600,000 עותקים.
עטיפת המקורית של הסינגל מציגה את סמל חברת התקליטים ספינינג רקורדס, ועטיפתו בבריטניה וארצות הברית מציגה את גריקס בשחור-לבן.
וידאו קליפ

הווידאו קליפ הנלווה שיצא לשיר עלה לערוץ היוטיוב של ספינינג רקורדס ב-13 ביוני 2013. בקליפ ניתן לראות אנשים אשר חובשים מסיכות של חיות, שרוקדים לצליליו של השיר. באמצע הקליפ ניתן לראות סצנה שצולמה במועדון ואנשים אשר שותים אלכוהול.
נכון לספטמבר 2018, מונה הצפיות של הקליפ עומד על כ-1.2 מיליארד צפיות, מה שהופך אותו לסרטון ה-80 הנצפה ביותר בכל הזמנים.
מיקומי שיא

|   ‏‏‏  מצעדים ודירוגים (2013-14)> מדינה |   ‏‏‏  מצעדים ודירוגים (2013-14)> מצעד |   ‏‏‏  מצעדים ודירוגים (2013-14)> מיקום שיא |   ‏‏‏  מצעדים ודירוגים (2013-14)>  |
| --- | --- | --- | --- |
|  אוסטריה | Ö3 אוסטריה טופ 40‏ | 5 |  |
|  אוסטרליה | מצעד הסינגלים האוסטרלי | 29 |  |
|  אירופה | אירופה הוט 100 | 3 |  |
|  איטליה | מצעד הסינגלים האיטלקי | 14 |  |
|  אירלנד | מצעד הסינגלים האירי | 3 |  |
|  ארצות הברית | בילבורד הוט 100 | 21 |  |
|  ארצות הברית | מצעד שירי הדאנס קלאב | 1 |  |
|  ארצות הברית | מצעד 40 שירי המיינסטרים | 12 |  |
|  ארצות הברית | מצעד השירים הקצביים | 23 |  |
|  ברזיל | טופ 100 ברזיל | 17 |  |
|  גרמניה | GfK – טופ 100 | 4 |  |
|  דנמרק | היטליסטן | 12 |  |
|  הולנד | מצעד 40 הסינגלים ההולנדיים | 3 |  |
|  הונגריה | Rádiós Top 40 | 34 |  |
|  הממלכה המאוחדת | מצעד הסינגלים הבריטי | 1 |  |
|  הממלכה המאוחדת | מצעד שירי הדאנס | 1 |  |
|  ולוניה | אולטראטופ 40 | 1 |  |
|  לוקסמבורג | בילבורד | 3 |  |
|  נורווגיה | VG-lista | 12 |  |
|  ניו זילנד | המצעד הניו זילנדי הרשמי | 10 |  |
|  סלובקיה | ČNS IFPI | 60 |  |
|  ספרד | PROMUSICAE | 6 |  |
|  סקוטלנד | מצעד הסינגלים הסקוטי | 1 |  |
|  פולין | ZPAV | 16 |  |
|  פינלנד | המצעדים הפיניים הרשמיים | 2 |  |
|  פלנדריה | אולטראטופ 50 | 1 |  |
|  צ'כיה | ČNS IFPI | 8 |  |
|  צרפת | SNEP | 2 |  |
|  קנדה | קנדה הוט 100 | 40 |  |
|  שוודיה | סוורייטופליסטן | 4 |  |
|  שווייץ | המצעד השווייצרי | 2 |  |
|   ‏‏‏  מצעדי סוף שנה (2013)> מדינה |   ‏‏‏  מצעדי סוף שנה (2013)> מצעד |   ‏‏‏  מצעדי סוף שנה (2013)> מיקום שיא |   ‏‏‏  מצעדי סוף שנה (2013)>  |
| --- | --- | --- | --- |
|  גרמניה | GfK – טופ 100 | 26 |  |
|  הונגריה | Rádiós Top 40 | 51 |  |
|   ‏‏‏  מצעדי סוף שנה (2014)> מדינה |   ‏‏‏  מצעדי סוף שנה (2014)> מצעד |   ‏‏‏  מצעדי סוף שנה (2014)> מיקום שיא |   ‏‏‏  מצעדי סוף שנה (2014)>  |
| --- | --- | --- | --- |
|  איטליה | מצעד הסינגלים האיטלקי | 74 |  |
|  ארצות הברית | בילבורד הוט 100 | 71 |  |
|  גרמניה | GfK – טופ 100 | 45 |  |
|  צרפת | SNEP | 95 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| איטליה (FIMI) | פלטינה 2× | 60,000 |
| ארצות הברית (RIAA) | פלטינה 2× | 2,000,000 |
| בלגיה (BEA) | פלטינה 2× | 60,000 |
| בריטניה (BPI) | פלטינה | 600,000 |
| גרמניה (BVMI) | פלטינה | 300,000 |
| דנמרק (IFPI Denmark) | זהב | 15,000 |
| נורווגיה (IFPI Norway) | פלטינה 2× | 20,000 |
| ניו זילנד (RMNZ) | זהב | 7,500 |
| קנדה (Music Canada) | פלטינה 2× | 160,000 |
| שוודיה (GLF) | פלטינה | 40,000 |
סטרימינג
| דנמרק (IFPI Denmark) | פלטינה | 1,800,000 |
| ספרד (PROMUSICAE) | זהב | 4,000,000 |
 מכירות + הזרמת מדיה בלבד
היסטוריית יציאות

| מדינה | תאריך יציאה | גרסה | פורמט | חברת תקליטים | מקור |
| --- | --- | --- | --- | --- | --- |
| עולם | 1 ביולי 2013 | גרסת סינגל, גרסת רדיו | הורדה דיגיטלית | ספינינג |  |
| גרמניה | 2 באוגוסט 2013 | גרסת סינגל, גרסת רדיו | הורדה דיגיטלית | טייגר |  |
| סקנדינביה | 8 באוקטובר 2013 | גרסת סינגל, גרסת רדיו | הורדה דיגיטלית | דיסקו:וקס |  |
| הממלכה המאוחדת | 10 בנובמבר 2013 | גרסת סינגל, גרסת רדיו | הורדה דיגיטלית | סיילנט, רפובליק |  |
| הממלכה המאוחדת | 8 בנובמבר 2013 | רמיקסים - מיני-אלבום | הורדה דיגיטלית | סיילנט, רפובליק |  |
| ארצות הברית | 18 בספטמבר 2013 | גרסת סינגל | הורדה דיגיטלית | סיילנט, רפובליק |  |